CELEX: 32011R0315
Language: hr
Date: 2011-03-30 00:00:00
Title: Uredba Komisije (EU) br. 315/2011 od 30. ožujka 2011. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               287
            
         32011R0315
   
               L 086/59
            
            
               SLUŽBENI LIST EUROPSKE UNIJE
            
            
               30.03.2011.
            
         
      UREDBA KOMISIJE (EU) br. 315/2011
   od 30. ožujka 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu iz stupca 1 tablice iz Priloga potrebno razvrstati pod odgovarajuće oznake KN iz stupca 2 na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. ožujka 2011.
      
         
            Za Komisiju,
         
         
            U ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Elektromehanički stroj (tzv. vibrirajuća platforma) koji se sastoji od čelične platforme i središnjeg stupa opremljenog ručkom i kontrolnom pločom. Mjere stroja su približno 80 × 80 × 120 cm, a težina iznosi 34 kg.
               Kontrolna ploča ima tipkovnicu i dugmad za pokretanje, ponavljanje ili prekidanje ugrađenih programa za vježbanje.
               Platformu pokreće motor pomoću kojeg platforma vibrira i pomiče se na obje strane u odnosu na centralni stup, te tako proizvodi kretnje slične brzom hodanju. Vibrirajuće kretnje prenose se na noge osobe koja stoji na platformi (te zatim i naviše, na mišiće) na frekvenciji između 30 Hz i 50 Hz.
               Aparat djeluje tako da potiče stezanje mišića te se koristi, na primjer, u medicini, fizikalnoj terapiji i za opću dobrobit.
            
            
               8479 89 97
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8479, 8479 89 i 8479 89 97.
               Izuzima se razvrstavanje proizvoda kao mehaničko-terapijske naprave u tarifni broj 9019 jer se stroj ne koristi u tretmanima zglobova i mišića pod medicinskim nadzorom (vidjeti također Napomene s objašnjenjem Harmoniziranog sustava uz tarifni broj 9019 (I)).
               Također se izuzima i razvrstavanje kao aparat za masažu u tarifni broj 9019 jer je glavna namjena stroja stimulacija svih mišića u tijelu tako da se stežu prirodnim putem. (Vidjeti također Napomene s objašnjenjem Harmoniziranog sustava uz tarifni broj 9019 (II)).
               Izuzima se i razvrstavanje kao proizvoda za sve vrste tjelovježbe u tarifni broj 9506 jer stroj nije namijenjen tjelovježbi. (Vidjeti također Napomene s objašnjenjem Harmoniziranog sustava uz tarifni broj 9506).
               Budući da stroj djeluje kao stimulator mišića mehaničkim putem, razvrstava se u oznaku KN 8479 89 97 kao stroj ili mehanička naprava s pojedinačnim osobinama, koji nije naveden ni obuhvaćen drugdje.